Αθλητικά γεγονότα του 2007/Σεπτέμβριος

Ποδόσφαιρο:

Α΄ εθνική

 1η Αγωνιστική 

1η Σεπτεμβρίου

Αρης - Πανιώνιος 0 - 0 
Ξάνθη - ΠΑΟΚ 1 - 0 

2 Σεπτεμβρίου

ΟΦΗ - Απόλλων Καλαμαριάς 3 - 2 
Αστέρας Τρίπολης - Λάρισα 0 - 1 
Ηρακλής- Εργοτέλης 0 - 1 
Ατρόμητος - Λεβαδειακός 2 - 1 
Παναθηναϊκός - Ολυμπιακός 0 - 0 

26 Σεπτεμβρίου 

Βέροια ΑΕΚ 0 - 1 

1 Σεπτεμβρίου-  Στίβος: Στο Παγκόσμιο Πρωτάθλημα στίβου στην Οζάκα, ο Αμερικανός Τάισον Γκέι κερδίζει το τρίτο του μετάλλιο στη διοργάνωση, με την ομάδα της σκυταλοδρομίας στα 100 μέτρα. Νωρίτερα, είχε κατακτήσει χρυσά μετάλλια στα 100μ. και στα 200μ.
2 Σεπτεμβρίου- Καλαθοσφαίριση: Οι ΗΠΑ κερδίζουν την Αργεντινή  με 118-81  και κατακτούν την πρωτιά στους Παναμερικανικούς Αγώνες. Αμφότερες οι ομάδες προκρίθηκαν στους Ολυμπιακούς Αγώνες του 2008.
Κωπηλασία: Το αργυρό μετάλλιο στο διπλό σκιφ ελαφρών βαρών του Παγκοσμίου Πρωταθλήματος, κατακτούν οι Βασίλης Πολύμερος και Δημήτρης Μούγιος. Ο χρόνος του ελληνικού πληρώματος στον τελικό ήταν 6'2589, ενώ οι πρώτοι Δανοί έκαναν 6'2421 και οι τρίτοι Βρετανοί Πέρτσαζ και Χάντερ είχαν χρόνο 6'2692.
Άρση Βαρών: Πρωταθλήτρια Ευρώπης στα +69 κιλά αναδεικνύεται η Βικτώρια Μαυρίδου στο ευρωπαϊκό πρωτάθλημα  παίδων-κορασίδων, στην Παβία της Ιταλίας.  Κατέκτησε το χρυσό μετάλλιο στο σύνολο με 221 κιλά, ενώ ήταν πρώτη στο αρασέ σημειώνοντας ρεκόρ Ευρώπης με 100 κιλά. Επίσης ήταν τρίτη στο ζετέ με 121 κιλά. 
 Θαλάσσιο σκι: Ένα χρυσό και ένα ασημένιο μετάλλιο είναι ο απολογισμός για την Αγγελική Ανδριοπούλου, στο Παγκόσμιο Πρωτάθλημα ανδρών και γυναικών στο Λιντς της Αυστρίας. Η Ανδριοπούλου κυριάρχησε στο άλμα των γυναικών κατακτώντας το χρυσό μετάλλιο με 54 μέτρα και 90 εκατοστά που είναι νέο πανελλήνιο ρεκόρ. 
3 Σεπτεμβρίου- Ιππασία: Το χρυσό μετάλλιο κατακτά η Ελίνα Δενδρινού στο διεθνή αγώνα υπερπήδησης εμποδίων CSI-W που διεξήχθη στο Πλόβντιβ της Βουλγαρίας.
Καλαθοσφαίριση: Αρχίζει στην Ισπανία το Ευρωμπάσκετ 2007.
8 Σεπτεμβρίου- Στίβος: Στο βαλκανικό πρωτάθλημα εφήβων - νεανίδων, που έγινε στη Σερβία, τα ελληνικά χρώματα κατέκτησαν 2 χρυσά, 4 αργυρά και 13 χάλκινα μετάλλια. Ο Γρ. Αμανατίδης με 4,80 μ. και η Στ. Λεδάκη με 3,70 πρώτευσαν στο άλμα επί κοντώ.
9 Σεπτεμβρίου- Αντισφαίριση: Ο Ελβετός  Ρότζερ Φέντερερ  κατακτά για τρίτη συνεχή χρονιά το Αμερικανικό Όπεν, νικώντας στον τελικό το Σέρβο  Νόβακ Ντόκοβιτς  με 7-6 (7-4), 7-6 (7-2), 6-4.  Η Βελγίδα  Ζιστίν Ενάν κερδίζει τον τίτλο στο απλό γυναικών, μία ημέρα νωρίτερα, νικώντας στον τελικό τη Ρωσίδα Σβετλάνα Κουζνετσόβα με 6-1,  6-3.
Στίβος: Στη διάρκεια του Γκραν Πρι της  IAAF  στο Ριέτι της Ιταλίας, ο  Ασάφα Πάουελ από την  Τζαμάικα πετυχαίνει νέα παγκόσμια επίδοση με 9,74 δευτερόλεπτα στα 100 μέτρα των ανδρών.
12 Σεπτεμβρίου- Ποδόσφαιρο: Η εθνική Ελλάδας ισοφαρίζει την αντίστοιχη της Νορβηγίας στο Όσλο με 2-2 και προκρίνεται στην τελική φάση του Euro 2008.
13 Σεπτεμβρίου- Μηχανοκίνητος αθλητισμός: Η Ομοσπονδία FIA επιβάλλει πρόστιμο ύψους 100 εκ. δολαρίων στη Μακ Λάρεν και αφαιρεί όλους τους βαθμούς που έχει πάρει η ομάδα στο φετινό πρωτάθλημα των κατασκευαστών. 
14 Σεπτεμβρίου- Καλαθοσφαίριση: Η εθνική Ελλάδας προκρίνεται στον ημιτελικό του Ευρωμπάσκετ 2007 κερδίζοντας σε έναν εκπληκτικό αγώνα τη Σλοβενία, με 63-62.
15 Σεπτεμβρίου- Τζούντο: Το ασημένιο μετάλλιο στην κατηγρία των 90 κιλών κατακτά ο Ηλίας Ηλιάδης στο Παγκόσμιο Πρωτάθλημα στο Ρίο ντε Ζανέιρο.
16 Σεπτεμβρίου- Καλαθοσφαίριση: Διεξάγονται οι τελικοί στο Ευρωμπάσκετ 2007 στην Ισπανία με τη διοργανώτρια χώρα να χάνει από τη Ρωσία, με 60-59 και να περιορίζεται στο ασημένιο μετάλλιο. Η εθνική Ελλάδας κατέκτησε την τρίτη θέση και έχασε το χάλκινο μετάλλιο και την απευθείας πρόκριση για τους Ολυμπιακούς Αγώνες, καθώς ηττήθηκε από τη Λιθουανία στο μικρό τελικό, με 78-69. Λίγο αργότερα, ο Νίκος Χατζηβρέττας ανακοινώνει την αποχώρησή του από την Εθνική Ελλάδας.
 Πετοσφαίριση: Στο Ευρωπαϊκό πρωτάθλημα πετοσφαίρισης ανδρών, η Ισπανία κερδίζει τον τίτλο με νίκη στον τελικό επί της Ρωσίας με 3-2 σετ, στη Μόσχα. Το χάλκινο μετάλλιο κέρδισε η Σερβία, νικώντας την ομάδα της Φιλανδίας, με 4-1.  Η Ισπανία πανηγύρισε τον πρώτο της τέτοιο τίτλο στην ιστορία της, καθώς η προηγούμενη καλύτερη θέση που είχε ήταν η 4η στη διοργάνωση στη Ρώμη, το 2005.
Αντισφαίριση: Η Ρωσία κατακτά το Fed Cup κερδίζοντας την Ιταλία στον τελικό στη Μόσχα.
20 Σεπτεμβρίου- Ποδόσφαιρο: Με νίκες προχωρούν στις διεθνείς διοργανώσεις οι ελληνικές ποδοσφαιρικές ομάδες. Το 5-1-0 είναι  ρεκόρ για το ελληνικό ποδόσφαιρο σε μια αγωνιστική. Η προηγούμενη καλύτερη επίδοση ήταν δύο νίκες και δύο ισοπαλίες και σημειώθηκε την σεζόν 2001-02. Συγκεκριμένα, από τις 18 έως τις 20 Σεπτεμβρίου, οι ομάδες μας έφεραν τα εξής αποτελέσματα: 

Λα Κορούνια - Ολυμπιακός 2-2 
Παναθηναϊκός - Μαγιόρκα 2-0,
Κέρντεν - ΠΑΟΚ 0-0 
ΑΕΚ - Χιμπέρνιαν 2-0.

21 Σεπτεμβρίου- Ρυθμική γυμναστική: Η Ελίνα Ανδριόλα προκρίνεται στους Ολυμπιακούς Αγώνες του Πεκίνου, καθώς είναι 12η στον τελικό του σύνθετου ατομικού με 64,875 βαθμούς, στο Παγκόσμιο Πρωτάθλημα στην Πάτρα.
Ειδικός αθλητισμός: Δώδεκα μετάλλια, εκ των οποίων το ένα χρυσό, είναι ο απολογισμός της ελληνικής ομάδας που συμμετείχε στους Παγκόσμιους Αγώνες για αθλητές με αμαξίδιο και αθλητές με ακρωτηριασμό, που διεξήχθησαν 9-19 Σεπτεμβρίου στην Ταϊπέι της Ταϊβάν.

22 Σεπτεμβρίου-Ποδόσφαιρο: Έναρξη της Β΄ εθνικής κατηγορίας με τη διεξαγωγή της πρώτης αγωνιστικής (22-24/9). Στην πρώτη αγωνιστική, σημειώνονται τα εξής αποτελέσματα:
ΠΑΣ Γιάννινα Αιγάλεω 2 - 0 

Πιερικός - Καστοριά 3 - 0 
Θρασύβουλος- ΑΣΚ Ολυμπιακός 1 - 0 
Εθνικός Αστέρας - Ιωνικός 1 - 0 
Άγιος Δημήτριος - Καλαμάτα 1 - 0 
Πανθρακικός - Χαϊδάρι 3 - 2 
Αγροτικός Αστέρας - Εθνικός 2 - 1 
Καλλιθέα - Ηλυσιακός 1 - 0 
Κέρκυρα - Πανσερραϊκός 0-0

Γυμναστική: Με θρίαμβο της Ρωσίας (14 μετάλλια στο σύνολο) ολοκληρώνεται στην Πάτρα το Παγκόσμιο Πρωτάθλημα ρυθμικής γυμναστικής. 
Κωπηλασία: Δύο χρυσά μετάλλια στο διπλό σκιφ ελαφρών βαρών στις γυναίκες, και στο σκιφ ανδρών ένα αργυρό μετάλλιο στο διπλό σκιφ ελαφρών βαρών ανδρών και ένα χάλκινο μετάλλιο στην τετράκωπο των ανδρών είναι ο ελληνικός απολογισμός στο Ευρωπαϊκό πρωτάθλημα ανδρών γυναικών που ολοκληρώνεται στο Πόζναν της Πολωνίας. Τα χρυσά μετάλλια πήραν οι Χρύσα Μπισκιτζή και η Αλεξάνδρα Τσιάβου, με χρόνο 7.21.03, καθώς επίσης οι Γιάννης Τσάμης και Γιάννης Χρήστου με χρόνο 6.28.78. Στη δεύτερη θέση ήταν οι Βασίλης Πολύμερος και Δημήτρης Μούγιος με χρόνο 6.39.26 και στο τρίτο σκαλί του βάθρου ανέβηκε η τετράκωπος με τους Γιάννη Τσίλη, Γιώργο Τζιάλλα, Γιώργο Τζιομπανίδη και Παύλο Γαβριηλίδη με επίδοση 6.13.50, έχοντας διαφορά λιγότερη από ένα δευτερόλεπτο από τους δεύτερους Γερμανούς που τερμάτισαν σε 6.12.48. 
Στίβος: Η Χρυσοπηγή Δεβετζή κατακτά τη δεύτερη θέση στον τελικό των Γκραν πρι, στη Στουτγάρδη, με άλμα στα 14,75 μέτρα. Την πρώτη θέση πήρε η Γιαργκελίς Σαβίν (14,78), ενώ το χάλκινο μετάλλιο πήρε η Τατιάνα Λεμπέντεβα με 14,72 μέτρα.
Τζούντο:Δύο μετάλλια, ένα ασημένιο κι ένα χάλκινο είναι ο απολογισμός για τα ελληνικά χρώματα  στο παγκόσμιο κύπελλο του Μπέρμιγχαμ την πρώτη ημέρα της διοργάνωσης.  Ο Ταριέλ Ζιντιρίδης, μία εβδομάδα μετά την 9η θέση στο παγκόσμιο πρωτάθλημα του Ρίο ντε Ζανέιρο, ήρθε 2ος στα -66 κιλά, ενώ ο Λαυρέντης Αλεξανίδης ήταν τρίτος στα -60 κιλά.
Υγρός στίβος: Τη δεύτερη θέση στο Παγκόσμιο Κύπελλο ανοιχτής θάλασσας, που διεξήχθη στην Κίνα κατακτά ο Σπύρος Γιαννιώτης με χρόνο 43.19.56.
 Μπιλιάρδο:Τη 2η θέση και το ασημένιο μετάλλιο κατακτά η εθνική Ελλάδας στο Ευρωπαϊκό Πρωτάθλημα,  στη Ναντ της Γαλλίας. Η ελληνική ομάδα έχασε την πρώτη θέση στη διαφορά των σετ από τη Δανία, με την οποία αναδείχτηκε ισόπαλη στον τελικό. Ο Νίκος Πολυχρονόπουλος, νίκησε τον Ντιίον Νέλιν με 3-1 σετ, ενώ ο Φίλιππος Κασιδόκωστας ηττήθηκε από τον Τόνι Κάρλισον με 3-1 σετ. 
23 Σεπτεμβρίου- Ποδόσφαιρο: Στη 2η αγωνιστική της Α΄ εθνικής κατηγορίας (Σούπερ Λίγκα), σημειώνονται τα αποτελέσματα:

2η Αγωνιστική 

22 Σεπτεμβρίου

Ξάνθη-Αστέρας Τρίπολης 2 - 0 
ΠΑΟΚ -Ηρακλής 3 - 0 

23 Σεπτεμβρίου

Λάρισα- Βέροια 1 - 1 
Πανιώνιος- Λεβαδειακός 2 - 0 
Απόλλων Καλαμαριάς- Άρης 0 - 0 
ΑΕΚ -Ατρόμητος 2 - 0 
Ολυμπιακός- ΟΦΗ 6 - 2 
Εργοτέλης -Παναθηναϊκός 0 - 3 

24 Σεπτεμβρίου: Πετοσφαίριση: Ο Ηρακλής κατακτά το Σούπερ Καπ με νίκη 3-2 σετ επί του Παναθηναϊκού στην Πυλαία. Οι πρωταθλητές Ελλάδας κατέκτησαν για δεύτερη φορά στην ιστορία του συλλόγου το τρόπαιο.
Κρίκετ: Στην πρώτη τέτοια διοργάνωση, νικήτρια του Παγκοσμίου Πρωταθλήματος ICC World Twenty20 στη Νότια Αφρική αναδεικνύεται η ομάδα της Ινδίας, με νίκη επί του Πακιστάν, στους τελικούς στο Γιοχάνεσμπουργκ, με 5 runs''.
25 Σεπτεμβρίου- Άρση βαρών: Το χάλκινο μετάλλιο στο Παγκόσμιο Πρωτάθλημα ανδρών στην Ταϊλάνδη κατακτά ο Νίκος Κουρτίδης, με 226 κιλά στο ζετέ στην κατηγορία των 105 κιλών.
28 Σεπτεμβρίου- Τζούντο: Την πρόκριση για τους Ολυμπιακούς Αγώνες το 2008 και το χάλκινο μετάλλιο στο Παγκόσμιο Κύπελλο Α στα 66 κιλά κερδίζει ο Ταριέλ Ζιντιρίδης, με νίκη επί του Γερμανού αντιπάλου του, Άντριαν Κούλις.
29 Σεπτεμβρίου- Ιστοπλοΐα: Το χάλκινο μετάλλιο στην κατηγορία Ύνγκλινγκ κατακτούν οι Σοφία Μπεκατώρου,Σοφία Παπαδοπούλου και η Χριστίνα Χαραμουντάνη στο ανοιχτό Ευρωπαϊκό πρωτάθλημα, στο Βαντερμούντερ της Γερμανίας.
Σκάκι: Ο Ινδός Βισουανάθαν Άναντ κατακτά τον τίτλο του παγκοσμίου πρωταθλητή στους άνδρες, στο Μεξικό.
30 Σεπτεμβρίου- Ποδόσφαιρο: Στην 3η αγωνιστική της Σούπερ Λίγκας, σημειώνονται τα εξής αποτελέσματα:

::29 Σεπτεμβρίου 

Άρης- Ολυμπιακός 1 - 1 
Ατρόμητος-  Λάρισα 2 - 0 
Παναθηναϊκός -  ΠΑΟΚ 2 - 0 

::30 Σεπτεμβρίου 

Λεβαδειακός - ΑΕΚ 0 - 4 
Απόλλων Καλαμαριάς - Πανιώνιος 0 - 2 
Αστέρας Τρίπολης - Ηρακλής 0 - 0 
Βέροια - Ξάνθη 1 - 1 
ΟΦΗ - Εργοτέλης 4 - 1 

Ποδόσφαιρο: Στην 3η αγωνιστική στη Β΄ εθνική σημειώνονται τα εξής αποτελέσματα:

Τα αποτελέσματα της 2ης αγωνιστικής

29 Σεπτεμβρίου

Χαϊδάρι - Καλλιθέα 0-0 

30 Σεπτεμβρίου

Καλαμάτα - Αγροτικός Αστέρας 2-0 
Ηλυσιακός - Πανσερραϊκός 2-3
Πιερικός - ΠΑΣ Γιάννινα 2-1 
Καστοριά - Εθνικός Αστέρας 0-1 
Εθνικός - Κέρκυρα 1-0 
ΑΣΚ Ολυμπιακός - Αγιος Δημήτριος 0-0
Αιγάλεω - Θρασύβουλος 0-0
Ιωνικός - Πανθρακικός  0-0 (την 1η Οκτωβρίου)

Στίβος:Ο Χαϊλέ Γκεμπρεσελασιέ γίνεται ο κορυφαίος μαραθωνοδρόμος στον κόσμο, αφού κάνει στο Βερολίνο την καλύτερη επίδοση όλων των εποχών, τερματίζοντας σε 2 ώρες, 4 λεπτά και 26 δευτερόλεπτα. Το προηγούμενο ρεκόρ ανήκε στον Κενυάτη Πολ Τέργκατ  και ήταν 2:04.55 στις 28 Σεπτεμβρίου του 2003, επίσης στον Μαραθώνιο του Βερολίνου.
Ποδόσφαιρο: Η Γερμανία κατακτά για δεύτερη συνεχή φορά  το Παγκόσμιο κύπελλο ποδοσφαίρου γυναικών με νίκη στη Σαγκάη επί της Βραζιλίας, με 2-0 στον τελικό.
Πετοσφαίριση:Η Ιταλία αναδεικνύεται πρωταθλήτρια Ευρώπης στις γυναίκες κερδίζοντας στον τελικό τη Σερβία, με  3-0 σετ στο Λουξεμβούργο. Το χάλκινο μετάλλιο κέρδισε η Ρωσία, με νίκη επί της  Πολωνίας με 3-1 σετ.

 09